mteb/NusaParagraphEmotionClassification huggingface dataset:
Rumahnye elu pernah diserbu serangga yang banyak? Aye pernah. Pas entu udeh malem dan aye cuma berduaan doang sama empoknye aye di rumah. Kite lagi nonton sambil nungguin enyak dan babeh pulang dari rawat sepupunye kite. Nah tiba-tiba aje rumah kite diserbu serangga kecoak. Pokoknye pas entu rumahnye aye bener-bener banyak kecoak yang entah dari mane, soalnye rumah kite bersih bener. Jelas aje aye takut dan jijik bener ngeliat serangga kecoak sebanyak entu. Nah ternyate emang wajar bener kite jijik ngeliat serangga. Soalnye, salah satu hal yang bisa micu munculnye rasa jijik entu adalah beberape makhluk hidup, salah satunye kecoak. Jadinye, wajar aje aye jijik bener karena ngeliat serangga kecoak banyak dan ade di mane-mane.
Pas aye masih SD, orang tua aye kan kehidupannye juga belom bener-bener stabil, maka dari itu blom banyak tuh aye bisa beli barang-barang buat kebutuhan sekolah. Sebenernye aye lagi butuh tuh penghapus buat ngapus pensil, tapi aye takut bilanye. Kebeneran aye pernah liat tuh cara ngapus pake karet trus aye ikutin tuh. Caranye gampang banget, kite cuma butuh beberapa karet gelang, trus tuh karet kite libet diatas pensil, trus pas mau dipake tinggal kite gosok ke buku dah. Kalo mau ngapus pensil pake karet tuh mesti pelan-pelan banget, karena kalo engga buku kite bisa sobek. Kaga mesti maksain kalo kite belom mampu, tinggal kite manfaatin aja barang nyang ada disekitaran kite.
Pengobatan agoraphobia ntu bertujuan untuk meredakan rasa takut, dan panik, serta mengajarkan ntu pasien cara untuk mengendalikan diri dengan baik ketika memikirkan, atau berhadapan dengan situasi yang ditakuti. Konseling dengan psikolog, dan psikiater dapat membantu pasien menangani ketakutan yang dialami. Beberape jenis psikoterapi yang bisa dilakukan untuk menangani agoraphobia ya ntu terapi perilaku kognitif atau cognitive behavioral therapy (CBT), untuk membuat pasien ntu lebih percaya diri, berani, dan berpikir positif terhadap situasi atau tempat yang ditakuti. Terapi pemaparan (desensitisasi), untuk mengurangi rasa takut yang dialami, dan menganggap sesuatu yang ditakuti adalah hal biasa. Terapi relaksasi, untuk melemaskan otot, sekaligus menurunkan tingkat ketegangan yang dialami saat berhadapan dengan situasi yang ditakuti.
Waktu entu, Orlando lagi kuliah semester 5. Nah kuliah semester 5 entu, masa-masa tersibuknye Orlando. Soalnye selaen sibuk kuliah, nugas, belajar, nyiapin ujian, Orlando entu merupaka seorang Ketua Himpunan Mahasiswa jurusan Arsitektur. Nah hal entu bikin Orlando ketambahan banyak tugas. Apelagi pas hari Jum’at. Entu hari weekday terakhir pade satu pekan sebelomujian. Jelas aje Orlando kudu nyelesain beragam tugas individual, tugas kelompok, dan belajar buat ujian. Kagak entu aje, ade banyak urusan yang kudu diurus seorang Ketua Himpunan Mahasiswa. akhirnye pas jam 12 malem lewat, Orlando baru bisa kelarin segala urusan di kampusnye. Die pun pulang sendirian ke kosannye yang lumayan deket dari kampusnye. Tapi tiba-tiba aje ade yang nodong piso di lehernye. Orlando kaget, dari mane entu orang? Orlando pun ketakutan karena ditodong senjata tajem di titik vitalnye.
Makin ke sini emang jenis penyakit tuh makin ada-ada aje, kagetnya kena peradangan di empedu tuh seinget aye seminggu sebelomnye aye tuh jajan sembarangan di pinggir jalan. Udeh gitu jajannye tuh sering, lah dari situ udah kaga ke kotnrol. Ngerasain sakit tuh bener-bener kaga kebinaan dah. Mau gerak aja susah, trus pegel banget udeh berminggu-minggu cuma bisa rebaan. Nah, semenjak itu aye kalo mao jajan tuh pilih-pilih, karena takut banget ama penyakit aneh-aneh jaman sekarang. Udeh gitu, kan kite gatau die bikinnya bersih apa kaga, bahan-bahannye juga bagus apa kaga. Pokoknye investasiin dah hidup, kite harus jaga kesehatan soalnya itu kunci utama idup sehat. Kaga mao kan idup panjang tapi sakit-sakitan.
Ari ntu Alika kagak sengaja makè baju nyang samè dêngan atasannya di kantor. Kalo memang seragam resmi kantor sih kagak apè-apè, ya. Lah êni, dari sekian banyak baju beragam corak amè warna di lemari, kenapa mesti makè nyang êni? Standar sih, kotak-kotak. Meski modelnya beda jauh, tapi sekilas emang mirip ampè ke warnanya pula. Lebih parahnya, ari ntu agenda Alika seharian penuh amè padat sekali. Wayah ntu sedang adè proyek penting, Sêbagè tangan kanan beliau, Alika kut wajib hadir. Entah pêgimanè perasaan bosnya dikembarin bajunya samè bocah buahnya. Sepertinya mêrèka berdua samè-samè kapok, habis ntu kagak pêrnèh makè baju ntu.
Kalo kite banyangin kan geli banget tuh ye nyiram bekas tokai orang, gara-gara itu aje aye kaga mao tuh buat berak di sekolahan. Teryata eh teryata kebiasaan itu tuh ada di salah satu negara di Asia. Nama negaranye aye lupa-lupa inget apa, tapi tiap die pake wc di tempat umum die harus nyiramin bekas kotoran orang baru di pake. Nah nyang make juga kaga perlu nyiram bekas kotorannye lagi karna nanti bakal disiram ama orang nyang mau make wcnye lagi. Begitu terus aje dah ampe berkepamjangan, karna itu tuh tradisi trus ada makna dibalik kejadiannye. Mao maknannye bagus apa engga juga aye ogah kaya begitu karna jijik kali.
Dulu tuh aye ngerasa kok aye sial mulu gitu kaga pernah ngerasai mujur. Kalo ade ape-ape terkait pemeriksaan pr atau apa lah dari guru pasti ade aje tuh nyang kelupaan lah, ketinggalan lah. Pokoknye macem-macem alesan nyang bikin aye kena marah atau hukuman. aye kadang mikir apa ada nyang salah ya ama diri aye sendiri soalnye tuh tiap ade sesuatu nyang bikin tegang tuh pasti aye ikut kena. Udeh sering tuh waktu SD kena marah ampe kena tabok guru, kadang kaga mudu juga harus aye nyang salah. Pas aye dipukul trus aye ngelawan trus malah digebukin kan aye nangis tuh, aye juga malah kena omel katanye ngapa pake ngadu ama orang tua.
dulu waktu kelas 4 SD temen temenku ga ada yg kurus, gemuk, tinggi, atau pendek, rata rata tumbuh kembangnya sama. nah waktu itu aku dan 2 temenku lainnya iseng nimbang bb di UKS. aku bbnya 25kg sama kaya Fira, sedangkan Santi 23kg. menurutku bb 25kg itu udah normal dg tinggi 135cm. tapi temenku Santi ngotot, dia bilang aku gemuk, paling gemuk diantara semua anak kelas. aku diem, padahal bb Fira juga sama kaya aku, tapi kata Santi tetep aku yg paling gemuk. salah satu anak laki laki di kelas juga bully aku "dasar lempo" artinya dasar gemuk. alhasil aku jadi sedih, ga mau makan seharian lantaran takut tambah gemuk. besoknya tetep lanjut, aku jarang makan. sebisa mungkin makan sehari sekali waktu sarapan doang. akhirnya aku kena penyakit maagh, dokter bilang lambungku hampir kegores. meskipun gitu, aku tetep sering telat makan. alasannya gak mau sampe gemuk. kejadian ini berlangsung sampai kelas 7 SMP. alhasil tb badanku tetep 135cm.
Waktu SMA aye punya temen kaga masuk udeh lebih dari seminggu kali. Kata temen-temen aye die tuh di begal di jalanan. Akhirnye temen sekelas ama guru tuh jenguk rame-rame. Pas kite jenguk tuh luka udeh di mana-mana, dari kepala ampe kaki tuh ade luka. Teryata tuh die udah diintai dari jalan raya, trus sengaja di tendang motornye ampe die tuh jatoh keplanting-planting. Trus teryata ade orang nyang nolongin buat nganterin temen aye ke rumah. Eh teryata pas udeh sampe gang sepi ditinggalin temen aye tuh nyang lagi tekapar sendirian trus motornye diambil. Teryata tuh orang nyang nolongin juga komplotan nyang begal.
Punya keponakan bisa membuat hari-harimu lebih seru. Keponakan-keponakanmu yang lucu itu bisa jadi temen main, berantem, belajar, dan banyak lagi. Meski kadang sedikit merepotkan, tapi kehadiran si krucil-krucill inilah yang bisa membuatmu belajar dan membuat masa mudamu jadi luar biasa menyenangkan, Meski dia bukan anakmu sendiri, kamu tetap akan bisa merasakan bagaimana sensasi yang tak bisa diungkapkan dengan kata-kata itu. Punya keponakan, apalagi yang baru saja lahir ke dunia yang indah ini akan membuatmu gemas kepadanya. Kamu merasa seperti punya mainan baru. Dan kamu tak akan pernah sabar untuk terus-terusan menciumi pipi halusnya, apalagi kalau udah deket dan bisa ambil hati keponakan, pasti bakal asik banget
Mangkanye dari dulu tuh aye kaga boleh pisan buat minum 1 gelas ama temen-temen. Soalnye kaya gitu karna kite kan gatau masing-masing orang punya penyakit bawaan ape. Dulu tuh aye punya temen namanye ulan, kalo aye maen ama die si Nyak tuh wanti-wanti buat kaga makan atau minum di 1 gelas ama sendok. Ya namanye bocah pasti nanya dong alesannye, tapi karna dianggep blom ngerti Nyak selalu ngomel kalo aye nanya. Nyak cuma bilang kalo si ulan tuh ade penyakit bae, nanti aye bisa ketularan, trus diancem ape aye mao ketularan. Kalo digituin kan aye juga jadi takut ye, walaupun kaga ngerti ape sakitnye cuman serem gara-gara omongan Nyak.
Perempuan beruntung itu bernama Sindi Syahpturi, warga Desa Penggoi, Kecamatan Muara Dua, Kota Lhokseumawe. 
Dilansir Kompas.com, Sindi mengaku awalnya ia kaget tiba-tiba didatangi petugas kepolisian dan TNI di gudang barang bekas miliknya. Ternyata kedatangan petugas membawa kabar yang menggembirakan. Sindi terpilih mendapat hadiah tiket umrah karena ikut vaksinasi Covid-19. Sindi memang sebelumnya ikut vaksinasi Covid-19 di Aula Mapolres Lhokseumawe. Sementara itu, Kapolda Aceh Irjen Ahmad Haydar mengatakan, pihaknya menyediakan hadiah umrah bagi peserta vaksinasi melalui undian. Ada 25 warga yang mendapat hadiah umrah, dan salah satunya ialah Sindi. Sindi mengajak masyarakat lainnya untuk ikut vaksinasi. “Buktinya saya sehat-sehat saja. Jangan percaya hoaks yang macam-macam itu,
Dari kecil, badan Doel emang udeh keitung gede gegara beratnye kagak kek bocah-bocah seumuran die pade umumnye. Nah, enih kebawa ampe Doel udeh SMA ginih. Badannye kebilang nembre gegara banyak lemaknye. Ukuran seragamnye pun kudu XXL biar muat, terus nyaman dipake selame di kolaan. Cuman, badan gede-gede ginih, Doel anaknye kalem bangat, malah cenderung banyak diemnye. Kagak berani die petantang-petenteng di kolaan. Nah, kagak tau ngape, ye, kondisi Doel nyang kek ginih malah kagak disukain orang-orang tetentu. Kagak jelas alesannye ape, tapi Doel sering bangat dapet tekenan dari temen-temen lanangnye nyang badannye proporsional, kagak kek die. Kagak sekali dua kali doang ntu gerombolan lanang nyuruh-nyuruh Doel. Doel, nyang ngerasa sendirian, kagak kek bejibun lawannye ntu, akhirnye nurut-nurut bae walopun atinye sering bangat menciut. Makin ciut die, makin demen si gerombolan lanang ngisengin Doel. Kalo kagak malu nangis, Doel bakal nangis di kolaan gegara kena rundungan!
Dari dua cerita itu, kita bisa ngambil pesen. Jadi emak boleh aja ngomel, cuman kagak keseringan ampe terlalu keras ama anak. Bisa jadi, anak butuh temen cerita. Gara-gara udah keburu ketakutan emaknya bakal ngomel, jia kagak jadi cerita. Emak yang ngomelin anaknya keseringan, bisa bikin anak jadi kagak percaya diri juga. bocah jadi ngerasa apa yang jia kerjain salah mulu. Kagak ada kesempetan buat dia belajar. Emak yang jarang atawa malah kagak pernah ngomel itu bukannya kagak marah kalo bocah ngelakuin salah. Emak kayak gitu nyampein kegedekannya pake rundingan. Emak begitu cuman mau nunjukkin ke bocahnya kalo masalah bisa dirundingan bareng-bareng. Kalo udah begini, bocah juga jadi kagak segen cerita ama emaknya, ampe kagak bisa ngibul gitu. Makanya, jadi orangtua apalagi emak, kudu bisa ngertiin anaknya juga biar kagak jadi bocah yang pengecut. Kita bisa ngomong, berunding baek-baek ampe anak percaya juga ama dirinya sendiri.
Pernah ada bencana longsor yang awalnya gara-gara ada gempa juga. Waktu itu ada orang-orang yang lagi makan di warung yang ada di pinggiran jalan ampir deket jurang posisinya. Warung-warung kaya gitu ditaro di pinggiran gitu tujuannya biar yang makan bisa pada sembari meratiin pemandangan. Cuman, kejadian gempa bikin orang yang tadi lagi nikmatin malahan kalang kabut buru-buru keluar. Ada warung sebelah-sebelahnya yang udah pada roboh duluan gara-gara tanahnya udah pada gompal. Udah gitu, banyak batu ama bangunan di atas warung yang pada grepes. Jadinya grepesan itu pada merutug nimpahin atep-atep atas warung. Itu juga yang bikin warung cepet pada roboh. Semua yang di dalem warung, pedagang ama pembelinya semua kebirit-birit lari keluar yang lebih aman.
Banjir di Bêkasi pada 13 Januari 2014 ora tibang ngêja Rendy Iswara êmpêt. Rumahnyah ora tibang kêrêndêm banjir, tapi juga disêrang hama coro. Sêkitar jêm 21.00 WIB, aèr mulè nutupin jalan di rumah Rendy nyang têrlêtak di Jalan Patuhara, Kayuringin, Bêkasi, Jawa Barat. Banjir ênih ngêja banyak pisan coro masup kê dalêm rumah. Lanang nyang ngaku bênci sêrangga ênih udah modarin sêkitar 100 coro nyang masup kê dalêm rumahnyah. Ora tibang coro, tikus-tikus kêcit go masup kê sudut-sudut pêkarangan warga nyang ngalamin banjir. Sêlaèn onoh, cacing tanah juga gampang ditêmuin wayah aèr ngêmasupin rumah warga. Kondisi ênih ngêja warga di lingkungan rumah Rendy rawan kêjangkit pênyakit leptospirosis, yakni pênyakit nyang bêrasal dari kotoran hèwan nyang kêcampur ama aèr banjir.
Tekanan hidup setiap orang yang berbeda-beda membutuhkan penyelesaian yang berbeda pula. Ketika hidup kite ntu mulai tertekan karena hutang, solusi ampuhnye ntu tentu berbeda saat kite tertekan karena menggarap skripsi atau deadline pekerjaan. Maka dari ntu perlu adanye saran dari eksternal diri kite ntu ntuk menghadapi tekanan-tekanan tersebut. Salah satunye adalah dengan membaca artikel yang sedang kite akses sekarang. Melalui tulisan ntu kite hendak mengajak diri kite untuk melakukan beberape hal positif dalam mengatasi tekanan karena hutang. Dari sekian seabrek persoalan hidup, hutang merupakan tantangan yang sangat menguras tenaga dan pikiran. Jika kite kagak kuat dalam menghadapinye, peluang untuk menjadi depresi bahkan gila mudah sekali menimpa. Maka kite harus bisa mengelola stress kite ntu.
Kaesang pangarep dan Erina Gudono akan menjalani acara adat ngunduh mantu di rumah dinas Wali Kota Solo di Loji Gandrung, kemudian melakukan kirab menuju Pura Mangkunegaran, lokasi tasyakuran ngunduh mantu. Sebanyak 16.000 makanan gratis siap dibagikan kepada warga sekitar. Sembilan panggung hiburan juga telah didirikan untuk menghibur warga dan tamu yang hadir. Sebagai informasi, Kaesang Pangarep dan Erina Gudono menikah di Pendopo Agung Royal Ambarrukmo, Sabtu. Pada Minggu (11/12/2022), acara dilanjutkan di Solo. Adik Gibran Rakabuming ini kerap membagikan meme dan cuitan lucu. Saking senangnya setelah resmi menjadi suami Erina Gudono, Kaesang Pangarep langsung menuliskan cuitan di Twitter-nya. Cuitan itu dibagikan, sesaat setelah ijab kabul selesai digelar.
Setelah diguncang gempa, merasa panik, dan ketakutan adalah satu hal yang wajar. Untuk mengurangi serangan ntu, cobalah untuk memejamkan mata, dan mengatur pernapasan sedemikian rupa. Hal ntu bertujuan untuk membuat tubuh, dan pikiran menjadi lebih tenang. Mulailah dengan cara menarik napas sedalam-dalamnye menggunakan pernapasan diafragma. Lalu buang napas melalui mulut secara perlahan, dan ulangi teknik ini selama 10-12 kali. Lakukan hal ntu sambil memejamkan mata, dan rasakan sensasi tenang yang akan terjadi. Salah satu cara agar rasa takut kamu tidak berubah menjadi trauma, adalah dengan menceritakannye. Usahakan agar tidak memendam rasa takut, dan rasa panik seorang diri. Berbagi adalah cara paling baik untuk “menyelamatkan diri”. Maka jika kamu merasa rasa takut pascagempa mungkin akan berubah trauma, cobalah untuk bercerita apepun yang kamu alami dan kamu rasakan pada keluarga, atau orang terdekat. Kamu pun kagak akan lagi merasa sendirian sehingga lebih mampu dalam menghadapi gejala. Kalau perlu, kamu bisa meminta bantuan pada keluarga untuk menjaga, dan membantu dalam proses penyembuhannye. Untuk menghilangkan trauma, Kagak ada salahnye untuk meminta bantuan dari orang terdekat.
Pengalaman waktu vaksin covid ntu aye ngalamin di kantor tempat aye gawe, jadi jadwal vaksin kaga diumumin sebelomnye, aye pede aje jalan ke lantai bawah sambil cekakakan, kagak taunye sampe ke ballroom lantai 1 ude banyak petugas nyang make baju putih-putih, nyang pastinye ntu dokter, wah perasaan ude kagak enak tuh disitu, soalnye aye orangye takutan disuntik apelagi eni ramean jadi ude barang tentu kaga sampe nyali aye buat ikutan, soalnye belom ape-ape badan ude gemeter keringet dingin. pas dateng giliran aye ude empot-empotan nih, pas ngeliat jarumnye gede banget mental aye makin down soalnya jarum nyang kecil aje aye jiper, apelagi make jarum nyang segede gaban gitu.
Kite kagak idup di dongeng sih. Tapi elu pernah ketemu sesuatu yang elu anggep sebagai harta karun? Gimane perasaannye elu pas nemuin entu harta karun? Dikate harta karun karena entu hal yang bagus kagak sih? Bahkan entu hal yang bagus bisa aje lebih dari 1. Pas entu Tia lagi maen di danau deket rumahnye. Die baru aje nemuin entu tempat. Entu tempat bener-bener bagus. Danaunye bersih, terus jadi mengkilat keemasan karena adenye cahaya matahari pas senja. Terus di deket entu danau ade gazebo yang bercat putih dengan kubah putih di atasnye. Entu tempat bagus bener. Saking bagusnye, Tia anggep entu danau dan segala hal di entu danau sebagai harta karun. Awalnye Tia pun kaget karena nemuin harta karun.
Nimas Ayuza Farakisma atau nyang akrab disapa Fara ngêdêrita kankêr kêlênjar gêtah bêning stadium akhir. Awalnyah, diah tibang mulè ngêrasain sakit nyang ora kêtahan onoh sêjak dua taun lalu. Wayah pêrtama kali pêrèksa kê doktêr, diah langsung diponis ngidap kankêr kêlênjar gêtah bêning. Wadon kêlahiran Banyuwangi onoh sêmpêt kawin ama dikaruniain sêorang bocah wadon bêrusia lima taun di Malang. Tapi, pêrjalanan rumah tangganyah ora bêjalan mulus hingga karang diah idup dèwèkan di Grêsik. Untung diah kêtêmu ama têmên-têmên di Omah Dhuafa nyang mao ngêrawat ama ngêdampingin diah ngêjalanin pêngobatan. Ora tibang bêrobat rutin, Fara juga diajak buat kèmotèrapi di Rumah Sakit Sêmèn Grêsik. Sêlaèn onoh, Fara juga dikasih têmpat tinggal di salah atu kos nyang ada di Jalan Panglima Sudirman, Grêsik, nyang sêmuanyah dikasih gratis.
Kalo barusan itu anak yang biasa diomelin emaknya. Sekarang kita liat, ada emak yang kagak pernah ngomelin anak-anaknya apalagi anak yang wadon. Si anak wadon ini dari kecil kagak tau rasanya diomelin. Boro-boro digebukin, diomelin aja kagak pernah acan. Emaknya yang biasa dengerin anaknya kalo lagi cerita, bikin anak-anaknya jadi selalu mau cerita apaan aja kejadian di satu hari itu. Anak wadonnya pulang sekolah, mau makan pas tengah hari. Pas lagi makan, si emak sembari masak yang laen, sembari nemenin ama dengerin cerita anaknya. Saban hari kayak gitu, ampe si anak wadon ini gede. Pas masih gadis, anak wadonnya pernah ampir mau boong, cuman ketauan ama emaknya. Pas di rumah emaknya nanya dari mana. Abis nanya, dijawab sendiri sembari ngecengin “tapi barusan emak liat, eneng naek angkot merah.” Kirain bakal diomelin, abis itu emaknya malah bilang, “kasih tau aja kalo ada apa-apa. Kagak enak tau nyimpen-nyimpen boong.” Akhirnya malah ceritain semuanya.
Darel entu mahasiswa yang bisa dikate aktif bener. Die kagak aktif di kelas kuliah aje, tapi di organisasi dan kepanitiaan pun die aktif. Seiring berjalannye waktu, die jadi beken karena ketrampilannye buat atur waktu dan kecerdasannye sampe-sampe bisa tetep punya IP yang selalu di atas 3.6 walaupun aktif di banyak kegiatan. Jadi sesempurna Darel tentunye bikin die disukain banyak orang, tapi pastinye ade juga segelintir orang yang kagak demen sama die, secara implisit ataupun eksplisit. Nah suatu hari Darel sakit. Otomatis die kagak ngampus dan ijin absen buat kagak ikut beberape rapat tim kepanitiaan ataupun organisasi. Pas besokannye die masuk lagi, kagak taunye kerjaan die di suatu kepanitiaan diambil sama orang laen. Jelas aje Darel kesel bener padahal die udeh hampir selesai ngerjain kerjaannye, tapi kerjaannye malah diambil orang.
Pênting buat ngêtauin kêhamilan lêbih awal di trimèstêr pêrtama. Tujuannyah buat mastiin usia kêhamilan ama Hari Pêrkiraan Lahir (HPL). Sêlaèn mêrèksain kê dokter, kêhamilan bisa dicèk dewèk makè tèspèk. Caranyah, siapin tèspèk, têrus antêpin kêna urin sêlama 5 ampè 10 dêtik, tapi ontong ampè ngêlêbihin batês tanda maksimal. Kalu ngêgunain wadah, êluh tinggal ngêmasupin urin kê wadah kêcit dan celupin bagian ujung tèspèk sêlama 5 ampè 10 dêtik. Sêtêlah bêbêrapah mênit, hasil tèspèk bakal kêluar. Tapi, ontong nyimpulin hasilnyah dulu karna saban mèrêk punya waktu nyang bèda buat ngunjukin hasilnyah. Tunggu sêlama 10 mênit ampè warna garis ora bêrobah lagi.
Kalu nongol dua garis mèrah artinyah bunting, sêdêngkan atu garis atau ora ada garis acan artinyah ora ada tanda kêhamilan. Ada juga jênis tèspèk nyang ngunjukin hasil (+) positip ama (-) nègatip.
Namanye juga musibah, siape sih yang bisa menduganye. Walau telah melakukan upaya pencegahan takdir berikut harus di alami idol K-Pop. Tampilkan aksi panggung serta dance yang energik, membuat die ntu harus menanggung malu karena celana sobek ntu. Nggak tanggung, bahkan kejadian ntu tertangkap kamera terlebih disaksikan oleh ribuan pasang mata fans. Artis ntu mengaku jika die sebelumnye beberape kali buat robek celananye saat konser. Bahkan die menunjukkan bukti tersebut dengan bangga nih. Sepertinye hal ntu kagak masalah bagi die untuk memperlihatkan celana robek. Saat promosi albumnye ntu, die kudu harus menghiasi panggung KBS Music Bank dengan celana robek. Hal ntu karena dance gerakkannye begitu energik, dan kejadian ntu berlangsung saat gerakan harus membuka kakinye lebar-lebar.
Idup sêndiri rasanyah kadang èmang sêdih. Dêmên atau kagak dêmên, mangkin gêdé mangkin sêring êluh diadêpin ama situasi nyang nguduin êluh ngêliwatinnyah dèwèkan. Ngêlakuin bêjibun hal sêrba dèwèkan udah ngêjadi bagian nyang ora kêpisah dalêm idup. Êluh têtêp bisa ngêjalanin idup dêngan bahagia mêski masing sêrba dèwèkan. Bagi nyang masing idup dèwèkan, ontong sêdih, ada bêjibun hal nyang bisa dilakuin buat têtêp bahagia. Kagak kudu nunggu kêdatêngan sêsêorang buat ngêlêngkêpin atau ngêjadiin sèndèran buat ngêja êluh bahagia. Saban orang punya jalan ama pêrjuangannyah masing-masing. Wayah masing bisa ngêlakuin sêmuanyah sêrba dèwèkan, sukurin ajah sêmuah nyang ada ama jalanin idup dêngan mèsêman nyang lèbar.
Nongolnyah bau awak ora sêdêp disêrtain kêringêt bêrlêbih bisa jadi tanda êluh ngalamin hipêrhidrosis. Kondisi ênih nyêbabin têrjadinyah kêringêt bêrlêbih dibanding tumannyah. Hipêrhidrosis adalah kondisi wayah sêsêorang bêkêringêt sêcara bêrlêbihan. Kondisi ênih bisa têrjadi, bahkan wayah ora lagi bêolahraga atau bêrada dalêm cuaca nyang panas. Hipêrhidrosis bisa têrjadi di sêluruh awak atau di bagian awak têrtêntu ajah sêpêrti di têlapak tangan. Bêkêringêt adalah prosès normal pêranti ngadêmin suhu awak nyang kêbangêtan panas. Tapi, pada pêndêrita hipêrhidrosis, kêringêt kêluar lêbih banyak dari normalnyah. Kondisi ênih têrjadi, bahkan wayah awak ora pêrlu pêndinginan. Nongolnyah banyak kêringêt ênih tuman disêrtain dêngan bau awak nyang juga nongol.
Aye entu biasanye naro tas bekel di tralisnye tangga. Tapi karena sejak pandemi aye kuliahnye online, jadinye entu tas bekel udeh kagak pernah dipake lagi. Nah, pas pandeminye udeh agak mendingan, aye mau kuliah offline, entu tas bekel udeh kagak mejeng di tralis tangga lagi. Mane aye sekarang lagi butuh banget pula karena aye mau bekel badogan beberape tempat hehe. Akhirnye aye pun obrak-abrik laci tempat aye nyimpen tote bag, tapi kagak ada hasilnye. Terus abis entu, aye obrak-abrik juga keranjang tas belanja dan ... ternyate entu tas bekel badogan nyempil di sono. Aye pun seneng karena nemuin entu tas, biar tasnye satu set sama tempat-tempat badogannye aye hehe.
Aye pernah denger cerita dari enyak aye, kalo temennye enyak aye bisa tuh udeh nikah bertahun-tahun sama suaminye, tapi tetep sopan kagak pernah mau kentut depan suaminye. Pokoknye die bener-bener jaga penampilan banget depan suaminye ntu. Waktu ntu jadi ceritanye lagi kumpul temen-temen nyak aye, biasa dah enyak enyak pade arisan. Nah pas lagi pade ngobrol pade cerita dah tuh. Ade salah satu temen nyak aye die malah tinggal dat det dor aje dah kentut depan lakinye. Langsung aje dah ntu temen nyak aye yang ngejaga banget penampilan depan suami buka suara, die ampe kaget terheran-heran karena die kagak pernah kentut depan suaminye. Menurut die ntu hal yang kagak baek, tapi emang bener ntu kagak sopan, cuma kalo emang terpaksa daripade jadinye penyakit kayanye gapape juga kentut.
Belom lama, abang nyewa mobil sedan. Abis dari tempat sewa, langsug ke rumah buat jemput adeknya. Abis jemput, langsung berangkat ke rumah sodara. Selama di perjalanan, abang cerita kalo mobilnya pas di jalan barusan sempet mati mendadak. Ngarepnya pas di jalan nanti kagak berenti ngedadak lagi, soalnya ngebahayain orang yang lagi bawa motor di belakang mobil itu. Sepanjang jalan, si adeknya jadi bedoa terus, apalagi pas udah sampe tol. Pas udah ngelewatin tol, di jalan gede nuju rumah sodara, tiba-tiba berenti ngedadak. Pas banget di belakang mobil ada trek yang langsung nubruk bagian belakang. Adeknya langsung kaget, jantung bedebar, badannya lemes, kakinya geget ketakutan. Abis itu, langsung trauma banget buat naek mobil kayak gitu remnya bukan blong lagi, malah kagak kepake gara-gara berentti ngedadak begitu. Kudunya, kalo punya jasa nyewain mobil gitu kudu dirawat ama rutin dicek kondisinya. Jangan nyewain mobil yang udah ringsek, dalemannya rungkad begitu.
Dampak perceraian orang tua aye ngaruh juga ke semua permasalahan hidup, awal cere Nyak tuh kaya orang nyang ilang arah. Semua anggota keluarga sibuk ama urusan masing-masih, kaga tau emang bener sibuk apa ngalihin masalah supaya kaga keingetan lagi. Belon lagi ama omongan tetangga, bikin luka di ati kite nyang tadinye mau sembuh tuh nganga lagi, butuh waktu lama tuh buat kite sekeluarga becanda-canda lagi. Resmi cere ama Nyak, keadaan Babeh juga kaga kalah terpukul, die pergi tanpa ngasih tau die ada di mane. Komunikasi juga susah, soalnye nomornye tuh ganti-ganti mulu. Pantesan banyak orang tua masih pertahanin pernikahan padahal udeh tersiksa, karena beban buat anak berat juga ye.
Kalo udeh takut ama nyang namanye operasi, buat masuk rumah sakit aje harus gemeter ama pucet dulu. Trus die kaga tenang dah rungsing nyang adeau kabir bae dari rumah sakit. Abis gitu makin ketemu dokter makin takut, malahan ada juga nyang sampe histeris. Emang serem sih ye kalo udeh urusan ama meja operasi, ya namanye di belek mana ada juga orang nyang pasrah bae pasti ada lah dikit rasa takut mah. Kalo udeh ketakutan gitu jangan dibikin makin takut karna malah bikin tensi naek trus akibatnye kaga jadi operasi malah. Karna kalo ketakutan juga nanti bakal ngaruh ama kelangsungan pengobatamnye.
Walaupun tempatnye bersih, tapi elu tetep kudu perhatiin badogan atau minumannye elu pas disajiin. Bisa aje kagak langsung keliatan. Kagak cuma badogan di tenda kaki lima aje. Aye pernah ngebadog ayam di suatu restoran fast food yang udeh terkenal. Aye mah santai-santai aje ngebadognye. Eh kagak taunye pas aye lagi ke bagian daging ayamnye, masih ade merah-merah woi! Jelas aje aye kaget dan jijik karena entu badogan yang kotor. Aye pun langsung enek karena aye udeh ngebadog sebagian. Akhirnye aye pun ngelapor. Emang diganti sih, tapi karena udeh telanjur liat yang ade merah-merahnye, aye jadi kagak napsu buat ngebadog lagi kareja udeh telanjur jijik akibat entu badogan kotor. Nah pokoknye mulai dari sekarang pas badogan atau minuman elu dateng, langsung cek kebersihannye ye!
Dibandingin ama orang dèwasa, bocah-bocah punya ènèrgi nyang bêrbèda. Mêrèka banyak ngabisin waktu nyang dipunyanyah sêcara aktip, rècèt, ama ngênikmatin sêmuah nyang mêreka lakuin. Orang tua puguhnyah juga rêsêp ngêliat bocah-bocah mêrèka nyang cêria ama ajèr dêngan ngêuarin èksprèsi girang sêmbari bêrmaèn, kongko, bêrimajinasi, ama sêbagènyah. Tapi, orang tua kadang juga bêrèaksi bêrlèbihan wayah bocah bêrpêrilaku buruk, bahkan ngomèlin ama ngêgêbuk bocah adalah rèaksi nyang sêkudunyah ora pêrlu dikêluarin ama orang tua. Sêbaliknyah, kita kudu sabar ama mahamin alêsan di balik tindakan bocah onoh. Ingêt, bocah-bocah adalah pêniru. Jadi, salah atu akibat bocah sêring digêbuk ama diomèlin adalah mêrèka bakal niru tindakan onoh juga.
Buat toko nyang nyelenggarain undian perlu konsisten ye ama keputusannye, soalnye kalo kite maen ngebatalin begitu aja kite bisa kena pasal serius. Pasal 1338 butir (1) KUH Perdata, ngatur perjanjian nyang dibuat sah berlaku ama undang-undang nyang buat undiannye. Pasal ini juge ngasih tau kalo perjanjian tuh harus ditepati. Kalo pihak nyang nyelenggarain undian tetep batalin perjanjian saksi hukumnya bisa berat dan pengaruh ama perusahaan nyang nyelenggarain. Pasal 112 Permensos 4/2021 kalo batalin undian, bisa dapet sanksi administratif berupa teguran tulis, penangguhan izin, penolakan izin, bahkan izinnye bisaa dicabut. Repot pan, apalagi kalo berurusan ama hukum, jadi kalo udeh berkomitmen jangan ampe ngerugiin orang lain.
Pengalaman ane ade nih waktu ane bareng keluarga ane jalan-jalan ke daerah pelabuhanratu, ane jalan dari jakarta subuh, solanye rencana kaga ade acara nginep di pantai, kite pake mobilnye bang usman encing ane dari pesanggrahan, kite jalan ber 10 pake mobil kijang super jadul taon 1990, awalnye semua lancar aje sampe di daerah nyang mau sampe ke pantai ade tanjakan nyang lumayan curam, agak ngos-ngosan ni mobil ngangkut kite nyang bebadan babon segede kebo semue, berhasil die nanjak akhiernye ketemu dah tuh ame turunan nyang lumaan curam, nah ape dikate tu mobil gerolong aje kaga bise direm same skali, kagak taunye emang kata bang usman kampas rem ude rada aus, alhasil kite semua jeblos ke parit yang ade di ujung turunan ntu, mobil mayan rusak bagian depannye, cume alhamdulillah kite semue selamet cume pade besot aje.
Ada pêmandangan bêrbèda di kawasan pêrêmpatan Jalan Jèndêral Urip Sumoharjo, Jebres, Surakarta. Êluh bakal ngêliat rèbuan burung bêtènggèr apik di kabêl-kabêl listrik nyang ngêbêntang di kawasan pêrêmpatan onoh. Burung-burung liar onoh juga kêrap kali mènclok di papan rèklamê, papan pêtunjuk jalan, ampè pêpu'unan. Arèa pêrêmpatan dêngan lampu têrang onoh ngêjadi pusat ampè 50 mètêr kê arah kulon ama wètan Jalan Kolonèl Sutarto sêrta kidul ama lor Jalan Urip Sumoharjo. Aspal, jalan khsusus pêjalan kaki, ama tèmbok bangunan di sêkitarnyah tampak bêrcak putih kêna tai mêrèka nyang bêjatohan. Pêngusaha bêrmobil di sêkitar pêrêmpatan, Sriyanto, ngaku cukup kêganggu dêngan kêhadiran burung onoh. Sêlaèn tumpukan tai nyang ngotorin bangunan, diah juga ora kêrasan dêngan bau bontonyah, apahlagi kalu udah turun ujan. Kotoran burung milu kêbawa aèr ujan ama jatoh kê mobil.
Karna tukang kredit tiap minggu ade aje nyang ke rumah jadinye hapal tuh. Apalagi kan kalo kaga ada orang di rumah pasti die nanya tetangga. Sedangkan tetangga aye di rumah kan kanan kiri depan belakang sodarannye Nyak. Yaudah pas tau heboh dah karna orang tua aye dibilangnye tukang ngutang. Nyang malu kan aye sebagai anak karna pasti nanyanye tuh ama aye, kaga negor Nyak langsung. Mao kaga mao kan aye jawab jujur, nah abis dah dinyinyirin ama keluarga sendiri. Katanye percuma punya ini itu tapi boleh ngutang. Mending kaga punya apa-apa tapi kaga ada utang. Tapi emang bener si abis ngutang kaga putus-putus jadi kesannye kaya gede banget tuh utang.
Aye punye cerita, aye sebenernye sih kadang cuek aje kalo lagi dihina dibilang gendut, item, dan sebagainye, tetapi kadang aye kaya gedek, dan sakit ati juga gitu, cuma aye selalu berusaha ngelawan perasaan ntu, aye selalu berusaha mikir yaudeh sabarin aje, semoga dosa-dosa aye jadinye berkurang. Menghina orang merupakan kalimat yang sengaja diucapkan untuk merendahkannye orang lain memang hal yang kagak pantes banget ada. Namun kenyataannye, hal ntu bejibun ditemukannye baik orang masih muda ampe yang tua bangka. Mungkin, kalian juga udeh sering menemukannye sejak dahulu hingga kini. Emang baiknye kite jaga jarak aje sama orang-orang yang kaya gitu buat menjaga hati kita, dan bikin kita kaga khilaf buat ngebalesnye.
Nah, kalo kite mao ngehidar dari orang-orang nyang kaga mao ngantri mending kite dateng ke tempat nyang secara sadar orang tuh tau aturan. Misalanye, biasa ite beli dipasar jubel-jubelan trus emak-emak kalo mau belanja maens serobot mending kite beli di pasar tradisional tapi nyang udeh bagus kaya supermarket. Abis itu, kalo kite biasa beli bahan-bahan kering gi warung ya beli mending di supermarket lah sekalian, biar kaga keselak ama ibu-ibu nyang kaga mao ngantri. Belom nemu cara buat nanggulangin orang nyang kaga sabaran trus kaga mau ngantri. Tapi, kite bisa ngehindar dari orang-orang nyang kaya gitu. Suka bingung juga die pada bertindak semena-mena karna ngerasa beli di pasar kali ye.
Kêcêlakaan nyang ngêlibatin kêndaraan kêmbali têrjadi di Muara Rapak, Balikpapan pada Sêlasa, 27 Dèsèmbêr 2022. Paling ngêbêkas dalêm ingêtan adalah tabrakan bêruntun nyang têrjadi awal 2022 lalu. Tragèdi wayah truk nabrak puluan kêndaraan laèn nyang bêrada di dêpannyah ampè ngêmakan lima korban jiwa. Kali ênih, kêcêlakaan di kawasan onoh ngênimpa truk molên nyang nabrak punggung truk molên laènnyah ampè ngakibatin sopir mêninggal dunia. Hasil pênyêlidikan sêmêntara dêngan himpunan kêtêrangan sêjumlah saksi, kêjadian onoh bêmula wayah truk bêrnopol AB 9034 AK bêmuatan bahan pêngêcoran dari PT Fortuna Ready Mix ênih datêng dari arah Batu Ampar mênuju kawasan Balikpapan Barat. Sêsampènnyah di lokasi kêjadian, truk diduga ngêdadak ngalamin gagal pungsi pada rèm. Kêmudian, truk kêmbali ngantêm trotoar nyang baru ajah digawèin, lalu ngêlaju lurus ama bêrujung ngantêm truk molên milik PT Anugerah Jaya Beton nyang mao bongkar muat di proyèk pêlèbaran jalan Muara Rapak onoh.
Dari cerita Patricia Gouw itu, kita jadi bisa belajar kalo ternyata lingkungan juga penting banget jadi pendukung kita. Dari dalem diri, kita emang kudu banyak latian, nanemin rasa percaya diri, ama banyak nyoba-nyoba. Selaen dari itu, ternyata dukungan ama semanget dari orang laen ternyata juga pentinng. Malah kadang, omongan orang laen itu yang sering juga ngejatohin kita. Cara ngatasinnya, kita kudu pilih-pilih temen atawa lingkungan. Kalo kita dapet temen yang positif, kita bakal ketularan positif. Kalo kita dapet temen-temen yang ngejatohin, bisa jadi kita kena dijorogin. Kita perlu ngebentengin diri juga, kalo ada orang yang sering jatohin semangat terus bikin kita jadi demam panggung. Kita usahain buat kagak dengerin. Kalo omongan orang kagak bisa diayak, kita taro ayakan di kuping kita.
Pas Keenan masih berumur 6 taonan, die ngalamin hal yang traumatis bener. Die dilecehin sama seorang pedofil yang jadi perawatnye die pas kecil. Entu bener-bener bikin Keenan luka dan takut sama yang namanye cewek. Makin lama Keenan makin nutup dirinye, padahal tadinye Keenan ceria dan demen ketemu banyak orang. Setelah beberape bulan, babehnye Keenan pun ngeh kalo anaknye bener-bener berubah. Akhirnye Keenan dibawa berobat. Ternyate pelecehan yang dialamin Keenan lah yang katenye jadi penyebab Keenan kayak gini. Makin Keenan dewasa, Keenan makin mulai bisa berinteraksi dengan orang secara normal lagi. Tapi trauma masa kecilnye tetep bikin die kagak nyaman dan takut sama yang namanye cewek.
Terkadang bejibun ibu-ibu rumah tangga penasaran, dan bingung ape yang kudu harusnye dibersihkan, atau dicuci setiap hari, setiap minggu, atau bahkan setiap bulan. Karena ada seabrek barang di rumah, dan perabotan yang perlu dibersihkan. Mungkin hanya kamu aje yang tidur di situ, tapi setiap hari kamu tiduri, ada bejibun bakteri, keringat, dan kotoran yang bisa menyebabkan penyakit. Jadi alangkah baiknye jika kite ganti dan cuci seminggu sekali ntu seprai. Ape lagi kalo emang yang tidur ntu suka ngiler tentunye ntu hal yang menjijikan dan kudu banget diganti ntu seprainye biar selalu fresh, bersih, dan terhindar dari berbagai macam penyakit kulit.
Kalu êluh têrus-mênêrus ngalamin kêjadian ngêjêngahin tanpa bisa ngêndaliinnyah, bisa jadi êluh ngêmilikin pobia sosial. Sêbênêrnyah ênih adalah jênis gangguan kêcêmasan nyang bêrhubungan êrat dêngan rasa jêngah nyang têrus-mênêrus nongol. Gangguan ênih ngêja êluh sulit ngêlupain pêristiwa ngêjêngahin. Kalu êluh ora bisa ngêlupain rasa jêngah dêngan gampang, ama êluh amat sêring ngalaminnyah, lakuin tindakan lanjutan pêranti ngobatin kêcêmasan. Têmuin konsêlor kêsèhatan jiwa. Kalu ngêrasa ada akar pêrmasalahan nyang ngêja rasa jêngah êluh lêbih dari normal, ngomonglah dêngan konsêlor buat nulunginluh. Mêrèka bisa ngêbantu ngênalin èmosi ama ngasihin pêmahaman alêsan êluh ngêrasa bêgonoh. Mêrèka juga bisa ngasihin cara buat ngurangin tingkat rasa jêngah nyang êluh rasain.
Kata orang bijak, “Kêgagalan adalah kêbêrhasilan nyang kêtunda”. Mangka, wayah êluh gagal, nyêsêl onoh wajar, tapi sêcukupnyah bè. Pênulis asal Prancis Annie Ernaux nyang mêrupakan pêmênang Nobèl Kêsusastraan 2022 gè puguh pêrnah ngalamin nyang namanyah gagal dalêm karièrnyah, tapi karna usahanyah, dia bangkit dari kêgagalan. Diah mampu ngêjadi kèk karang ênih. Èmang êluh bukan Annie Ernaux, tapi êluh ora pêrlu ngêjadi diah, êluh cukup ngêjadi pèrsi têrbaèk dari diri êluh sêbêlonnyah. Pênyêsêlan èmang wajar êluh alamin, tapi ontong sampè pênyêsêlan nyang êluh rasain bêlarut-larut di dalêm diri. Sulit èmang kalu masalah nyang êluh alamin bêgonoh bêratnyah, tapi sulit bukan murun ora bisa dilakuin. Êluh kudu mampu bangkit buat ngêlanjutin idup.
Troma mêrupakan salah atu luka psikologis nyang amat bêbahaya bagi kêidupan masarakat, têrutamanyah rêmaja, karna bisa nurunin daya intêlèktual, èmosional, ama prilaku. Troma tumannyah têrjadi kalu dalêm kêidupan sêsêorang sêring ngalamin pêristiwa nyang tromatis sêpêrti kêkêrasan, pêrkosaan, ancêman nyang datêng sêcara indipidual atau juga sêcara massal sêpêrti konplik bêsênjata ama bêncana alam. Troma bisa nimpa siapah ama kapan baè tanpa mandang ras, umur, amè waktu. Troma nyang dialamin akibat kêjadian hèbat nimbulin pêrasaan nyêri pada sêsêorang, baèk pisik mao go mèntal, bahkan sêring nyêbabin bêbêrapah gangguan èmosional atau psikologis pada kêmudian ari; nyang disêbut ama post traumatic stress disorder (PTSD) atau gangguan strès pascatroma.
Kaga tau knapa ya kalo mau ketemu temen lama trus direncanain tuh kaga pernah jadi. Tapi, giliran kaga sengaja ketemu tuh tau-tau bisa ngumpul semua aja. Mangkanya tuhkalo mau reunian mending kaga usah direncanain dari jauh-jauh hari dah, ujung-ujungnya pasti kaga jadi, sekalinya jadi juga paling nyang dateng juga orang dikit trus itu-itu lagi. Jadi tuh reuninya aye suka mendadak, pas lagi kaga sengaja ketemu trus kite kabarin deh di group, tau-tau udeh oada ngumpul aja. Nah, nyang dadakan kaya gitu tuh nyang bikin seru. Tapi, bersyukur sih nyang penting silahturahmi masib terjaga dengan baik, terus semua temen tuh pada sehat dan bae-bae kabarnye.
Laen orang, pasti bakal laen respons. Kalo ngeliat kotoran hewan, kagak semue bakal ngerase jijik. Nyang kagak ngerase palingan cuman "Oh.", terus belalu gitu bae, apelagi kalo kagak ade "urusan" ame ntu kotoran. Urusan nyang dimaksud, misal ntu kotoran hewan peliaraan die, jadi die kudu ngebersiin. Nah, kalo nyang ngerase jijik, ngeliat kotoran aje bise histeris kagak keruan. Enih, biasenye ude sekaligus nyium arome-arome semerbaknye, makanye heboh ndiri die. Belon lagi, kagak pekara ngeliat doang, tapi juge keinjek, misalnye. Buset, bise-bise orang sekitaran die udeh jadi sasaran kepanikannye gegara jijik keinjek. Bae-bae masi bise mikir waras, nya ntu buru-buru nyari aer buat ngebilas. Lah, kalo kagak keburu mikir waras gegara panik kejijikan? Bise-bise meper di mane bae ntu.
Sejak mengalami perundungan demi perundungan yang membuatmu sangat kagak nyaman berada diantara mereka. Akhirnye kite memutuskan untuk mengubah dirimu sesuai dengan apa yang membuatmu nyaman dan senang, atau bahkan kite ntu menjadikannye diri kite ntu seperti ape yang mereka inginkan, tapi kaga kaya gitu realitanye. Kite bakalannye tetep aje ditertawakan. Kite begini, ada yang mencaci, kite begitu pun, ada yang mencaci. Selain perundungan, hal lain yang membuat kite ntu merasa ingin menyerah yang mungkin juga kite ntu rasakan adalah tradisi membicarakan, atau menjelek-jelekkan teman, atau pihak tertentu. Padahal membicarakan teman atau orang lain merupakan suatu hal yang biasa terjadi, tetapi tetep aje, bagiku ntu adalah sesuatu yang amat menakutkan.
Acara pernikahan adalah acara yang sakral, pernikahan kudu ditentukan dengan pemikiran kite nye yang udeh matang. Karena pernikahan kaga cuma sehari dua hari kite jalaninnye, tapi seumur idup. Makanye kaga maen-maen dalam hal nentuin kite mau nikah, nikahnye sama siape. Karena hal yang utama kita siapin agar terciptanye rumah tangga yang adem ayem setelah nikahan. Hal yang utamanye kite harus berusaha doa minta sama Allah agar dipilihkan pasangan yang baik. Selanjutnye baru kita bisa tentuin bikin undangannye kaye gimane, terusnye siape aje yang mau diundang, terus sebelum nikahan ketemuan dua keluarga langkah pertamanye, abis ntu tentuin acara lamaran, baru deh nikahannye, semuanye berjalan lancar pasti hati jadinye girang.
Waktu aye SMP, aye sekolah di sekolahan ber-asrama gitu. Nah pas entu aye kelas 7 semester 2 kamarnye di lantai 3. Karena entu hari Sabtu dan besoknye Minggu hari libur, jadinye aye dan temen aye ngobrol sampe malem. Kite bekoar-koar tentang banyak hal sambil ngegaresin keripik. Nah kagak kerasa udeh malem bener, sampe-sampe lampu kamarnye kite udeh dimatiin. Tapi aye dan temen aye masih tetep ngobrol dan ngegares dengan penerangan remang-remang dari kamar sebelah. Nah pas lagi asik ngobrol, tiba-tiba aje aye kayak ngeliat sesuatu di belakangnye temen aye. Jelas aje aye ketakutan dan kaget bener. Walaupun aye kagak tau entu halusinasi ape beneran hantu, intinye aye bener-bener ketakutan. Jadilah aye buru-buru nyalain lampu kamarnye aye.
Sebelom kite ngerasa rem blong kan ade tanda-tanda kalo tuh kendaraan tuh udeh kaga enak dipakenya. Kite sebagai nyang punya kaga boleh tuh anggep enteng, takutnye nanti kite ngebahayain diri sendiri. Apalagi ko kite punya usaha nyang ngerentaljn kendaraan. Rem tuh salah satu bagiam fatal dalem kendaraan. Abis orang pake jite harus cek ade kerusakan apa kagak, jangan nunggu tuh mobil bobrok dulu baru di bawa ke bengkel. Namanye di sewa kan kaga tau cara pemakeannye karna tiap orang kan make kendaraan beda-beda. Trus juga jamgam kasih orang tuh barang nyang kualitasnye kaga bagus, itu sama aje kite ngejerumusin orang, mesti jujur kalo mau nyewain barang mah apalagi kan dipake buat berkendara.
Di sekitar rumah waktu kecit dulu ada lapangan yang saban sore biasa jadi tempat maen para bocah. Di sono, ada bapa-bapa yang buka usaha weseh umum. Sebenernya tempat itu enak buat maen. Di pinggir lapangan ada poon ceri yang biasa dipanjat ama bocah-bocah. Sayangnya, deket poon ceri itu ada weseh umum yang kadang baunya bentek banget ampe keendus dari luar. Suka meratiin orang yang mau berak ke situ, ambil aer dulu seember ampe penuh. Ngambil aernya dari bak yang gede banget. Jadi, cara ngambilnya diserok pake gayung. Aernya dipindahin dari bak gede itu ke ember kecit orang yang mau masuk weseh. Kebayang aer yang jia bawa terbates. Kalo udah berak, nanti pas keluar jia bayar ama yang jaga. Kadang, kalo ada orang keluar dari weseh baunya ampe bikin orang yang deket situ pengen muntah. Jelas aja bau, orang yang tadi mau guyur juga aernya dapet terbates banget.
Pas entu aye udeh mau dioperasi kista. Sehari sebelom operasi aye pun puasa. Pas besoknye tiba, aye dan keluarga ke rumah sakit. Terus pas urus segala macem, aye pun mulai di bawa ke ruang tunggu operasi. Karena aye operasi kistanye di rumah sakit spesialis kandungan yang mane mayoritas pasiennye entu para enyak-enyak mau ngelahirin, aye jadi parno bener buat operasi. Orang di sebelah aye yang mau ngelahirin bener-bener ketakutan dan bikin aye makin takut buat dioperasi juga. padahal pas kelas 3 SD aye udeh pernah dioperasi. Tapi kali enih katenye aye kagak dibius total. Aye pun jadi parno ngeri kerasa sakitnye pas perut aye dibelek selama operasi. Aye bener-bener ketakutan buat dioperasi sampe aye minta ke enyak aye buat batalin. Tapi pastinye kagak bisa atau terlalu ribte, alhhasil aye kudu dioperasi. Untung aje ketakutannye aye pas mau dioperasi kagak ade yang kejadian.
Elu tau kagak, ape yang bakalan dialamin sama orang yang di-bully? Aye jadi punya trauma sampe sekarang karena pernah di-bully pas SD. Aye di-bully sama segerombolan temen SD yang hobinye nge-bully orang. Mereka nge-bully aye dengan cara melototin, nyinisin, nyindir, dan pernah manggil aye cuma buat dipojokkin. Entu semua bener-bener bikin aye ketakutan tiap harinye karena di-bully. Nah elu tau kagak? Kalo ternyate emang wajar aje – aye ataupun orang laen yang di-bully – ngerasa takut. Pengalaman buruk akibat di-bullying emang bisa bikin orang diliputin rasa takut sampe ngerasa cemas dan bergejala keringetan, nyeri dada, dan jantung berdebar cepet atau kagak teratur. Jadinye emang kagak ketakutan aje kalo kena bully tuh, alias ade dampak laennye. Makanye elu kalo di-bully atau ngeliat orang yang di-bully elu kudu cari pertolongan dari pihak yang dapet dipercaya dan diandelin, ye!
Lagi pergi ke suatu tempat kagak banget sengaja kite berjumpa dengan teman yang udeh lama bener putus kontak memang terkadang membuat kita berada di posisi serba salah dan awkward, padahal dulunye kite sering ketemu dan ngobrol bareng. Hendak menyapa takut disangka sok kenal, kagak menyapa nantinye malah dianggap sombong. Namun, semestinye kamu kagak perlu risau dengan pemikiran tersebut. Untuk menunjukannye bahwa kamu adalah orang yang masih mengingat dia sekaligus supaya kagak canggung saat bertemu. Sebagian orang bisa saja memiliki ingatan kuat terhadap siape aje teman-teman yang pernah die kenal di masa lalu. Namun, belum tentu yang lain juga memiliki ingatan seperti itu. Oleh sebab ntu, jangan ragu untuk memperkenalkan diri kembali ketika mendapati ada teman lama di sekitarmu. Di momentum ntu kamu pun bisa melakukan konfirmasi atau memastikan apakah orang yang kamu ajak bicara tersebut adalah benar teman lama. Jangan sampai kamu berbuat tidak sopan sementara orang yang diajak bicara ternyata salah sasarannye.
Berpikir positif di tengah-tengah lingkungan kerja yang kaga asik, apelagi sampe negatif yang bisa jadi merugikan kite, tentunye mungkin sulit dilakukan. Namun, ntu adalah salah satu caranye yang bisa disarankannye untuk menghadapinye, biar kite bisa kuat tahan kerja di ntu tempat, apelagi kalo kite butuh banget sama ntu kerjaan. Cara ntu bakal membantumu berpikir lebih jernih dalam memandang setiap masalah yang datang silih berganti. Salah satu caranye adalah dengan meditasi sejenak untuk menenangkan diri, dan mengurangi tekanan yang ada di dalam pikiranmu. Selain ntu, hindari untuk ikut terlibat dalam hal-hal negatif yang dilakukan oleh rekan-rekan di lingkungan kerjamu. Fokuslah pada pekerjaanmu dan lakukan yang terbaik.
Waktu ntu aye ada acara kantor di salah satu ballroom hotel ternama. Jadi dipilih beberapa karyawan yang cukup baik performnya untuk ikut hadir ke acara kantor, ada meeting, seminar. Kemudian selama berlangsungnye ntu acara seperti biasa ada acara games-games. Pas acara games kudu maju ke depan ngomong berdua berdua, gatau kenape pas mau maju seketika kaya dapet serangan panik. Akhirnye aye minta tukeran sama temen aye, dan temen aye Alhamdulillaahnye mau tukeran. Setelah aye dapet nomor temen aye yang gabegitu terakhir, aye baru dah lancar gayanye di depan panggung. Demam panggung bisa terjadi pada siapa saja, tak terkecuali tokoh profesional yang sudah memiliki jam terbang tinggi di atas panggung. Merasa gugup atau demam panggung saat akan tampil di depan bejibun orang merupakan hal yang normal.
Kalo sampah kaga mao numpuk kite mesti rajin tuh bersihinnye karna sampah nyang numpuk itu sumber penyakit. Kalo kite mao rumah kite bersih tiap hari kite buangin sampahnye. Sekarang kan udeh banyak tuh teknik buat buang sampah. Buat sampah organik kite bisa kasih makan magot nanti magotnye bisa kite jual. Trus sampah plastiknye bisa kite kumpulin trus nanti di jual. Sampah minyak jelanta juga bisa di jual, kite tinggal kumpulin nanti seliternye laku di jual. Udeh gitu sekarang kan udeh banyak applikasi nyang ngolah sampah ntu, jadi kaga ade alesan tuh buat kite numpuk sampah ama buang sampah sembarangan karna masih bisa dimanfaatin.